proxectonos/corpus_dominio_legal_administrativo_tmp huggingface dataset:
RESOLUCIÓN do 29 de agosto de 2016 pola que se dá publicidade á encomenda de xestión, para os exercicios 2016 e 2017, á empresa de Transformación Agraria, S.A. (Tragsa).
Axencia Galega de Infraestruturas — III. Outras disposicións — 08/09/2016

De conformidade co previsto nos artigos 8.4 e 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade a unha encomenda de xestión, para os exercicios 2016 e 2017, da Axencia Galga de Infraestruturas á empresa pública Empresa de Transformación Agraria, S.A. (Tragsa), coas seguintes características:
Actividade: eliminación de obstáculos, balizamento e delimitación de itinerario peonil e ciclista na mellora da PO-325, p.q. 1+700-p.q. 13+700, e da PO-552, p.q. 17-p.q. 45+980.
Natureza e alcance da xestión encomendada: esta encomenda ten natureza intersubxectiva, ao ter Tragsa a consideración de medio instrumental da Administración segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
Prazo de vixencia: o prazo de execución será de seis meses.
Santiago de Compostela, 29 de agosto de 2016
RESOLUCIÓN do 29 de agosto de 2016, da Dirección Xeral de Orientación e Promoción Laboral, pola que se procede á publicación das subvencións concedidas en virtude da Orde do 25 de abril de 2014 pola que se establecen as bases reguladoras e se procede á convocatoria pública, no ámbito da Comunidade Autónoma de Galicia, das subvencións para o financiamento das bolsas ás persoas novas que realizan prácticas non laborais en empresas.
Consellería de Economía, Emprego e Industria — III. Outras disposicións — 08/09/2016

De conformidade co disposto no artigo 15 da Lei 9/2007, do 13 de xuño de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou as finalidades da subvención.
Finalidade da axuda: incentivar a realización, na Comunidade Autónoma de Galicia, de prácticas non laborais por parte de persoas novas segundo o establecido no Real decreto 1543/2011, do 31 de outubro, polo que se regulan as prácticas non laborais en empresas.
Norma reguladora: Orde do 25 de abril de 2014 (Diario Oficial de Galicia núm. 80, do 28 de abril).
Aplicacións e créditos orzamentarios: 11.03.323A.471.0 (1.000.000 de euros para o ano 2014 e 917.000 euros para o ano 2015).
Santiago de Compostela, 29 de agosto de 2016
RESOLUCIÓN do 29 de agosto de 2016, da Dirección Xeral de Orientación e Promoción Laboral, pola que se procede á publicación das subvencións concedidas en virtude da Orde do 30 de novembro de 2014 pola que se establecen as bases reguladoras e se procede á convocatoria pública para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia, correspondente ao exercicio de 2015.
Consellería de Economía, Emprego e Industria — III. Outras disposicións — 08/09/2016

De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario ao que se imputen, o beneficiario, a contía concedida e a finalidade ou as finalidades da subvención.
Finalidade: a execución das accións formativas dirixidas prioritariamente ás persoas traballadoras desempregadas para mellorar a súa cualificación profesional.
Normas reguladoras:
– Orde do 30 de decembro de 2014 pola que se establecen as bases reguladoras e se procede á convocatoria pública para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio de 2015 (
Diario Oficial de Galicia
núm. 10, do 16 de xaneiro de 2015)
– Orde do 27 de maio de 2015 pola que se modifica a Orde do 30 de decembro de 2014 pola que se establecen as bases reguladoras e se procede á convocatoria pública para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio de 2015 (
Diario Oficial de Galicia
núm. 102, do 2 de xuño de 2015).
Aplicacións e créditos orzamentarios: 11.03.323A.460.1 (3.800.000,00 €).
11.03.323A.471.0 (10.900.000,00 €).
11.03.323A.481.0 (8.809.305,00 €).
Santiago de Compostela, 29 de agosto de 2016
RESOLUCIÓN do 1 de setembro de 2016, da Secretaría Xeral de Política Lingüística, pola que se adxudican seis bolsas de formación nos lectorados de lingua, literatura e cultura galegas, convocadas mediante Orde do 10 de maio de 2016 (ED110A).
Consellería de Cultura, Educación e Ordenación Universitaria — III. Outras disposicións — 08/09/2016

A Orde do 10 de maio de 2016 (DOG núm. 95, do 20 de maio) establece as bases e anuncia a convocatoria -en réxime de concorrencia competitiva e con sometemento aos principios de publicidade, obxectividade, transparencia, igualdade, mérito e capacidade- de seis bolsas de formación nos lectorados de lingua, literatura e cultura galegas nos centros de estudos galegos localizados noutras tantas universidades estranxeiras.
Logo de ver a proposta de resolución definitiva de adxudicación das ditas bolsas de formación e a certificación, remitidas ambas pola subdirectora xeral de Política Lingüística en cumprimento do establecido no artigo 14.2 da antedita orde, acompañadas da acta da comisión de valoración constituída ao abeiro do artigo 11 da referida orde e da resolución definitiva de admitidos e excluídos, este secretario xeral, en uso das facultades que lle son expresamente delegadas en virtude da disposición adicional única da Orde do 10 de maio de 2016,
DISPÓN:
Artigo 1
Adxudicar as bolsas de formación nos lectorados de lingua, literatura e cultura galegas dos centros de estudos galegos localizados nas universidades que se especifican, coas condicións establecidas na orde da convocatoria e polo período que se indica, ás persoas relacionadas no anexo I.
Artigo 2
Aceptar, polo motivo especificado, a desistencia da súa solicitude das persoas que se relacionan no anexo II.
Artigo 3
Contra esta resolución, que pon fin á vía administrativa, os/as interesados/as poderán interpoñer recurso potestativo de reposición perante o/a titular da Secretaría Xeral de Política Lingüística, no prazo dun mes, que se contará a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, modificados pola Lei 4/1999, ou ben, directamente recurso contencioso-administrativo ante o Tribunal Superior de Xustiza de Galicia, no prazo de dous meses, contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 1 de setembro de 2016
RESOLUCIÓN do 2 de agosto de 2016 pola que se dá publicidade das subvencións concedidas ao abeiro da Orde do 8 de marzo de 2016 (Diario Oficial de Galicia número 56, do 22 de marzo), pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas, e se procede á súa convocatoria para o ano 2016.
Consellería de Cultura, Educación e Ordenación Universitaria — III. Outras disposicións — 16/09/2016

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das axudas concedidas, coa indicación da convocatoria, o programa e o crédito orzamentario a que se imputan, o beneficiario, a cantidade concedida e a finalidade.
Na súa virtude,
Primeiro. Ordenar a publicación no Diario Oficial de Galicia das axudas concedidas ao abeiro da Orde do 8 de marzo de 2016 (DOG nº 56, do 22 de marzo), pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2016, con cargo ás aplicacións orzamentarias 10.21.433A.770.0 e 10.21.433A.781.2, segundo o anexo I desta resolución.
Segundo. Desestimar o resto das solicitudes presentadas ao abeiro da Orde do 8 de marzo de 2016, que se recollen no anexo II desta resolución.
Santiago de Compostela, 2 de agosto de 2016
CORRECCIÓN de erros. Orde do 11 de maio de 2016 pola que se regula o réxime de subvencións ás organizacións sindicais para o ano 2016.
Consellería de Economía, Emprego e Industria — III. Outras disposicións — 09/09/2016

Advertidos erros na citada orde, publicada no
Diario Oficial de Galicia
núm. 106, do 6 de xuño de 2016, cómpre realizar as seguintes correccións:
Na páxina 22311, onde di: «Estas axudas financiaranse con cargo á aplicación orzamentaria 11.02.324A.481.6 da Secretaría Xeral de Emprego, cun crédito por importe de 780.200 euros, co código de proxecto 2015/513»; debe dicir: «Estas axudas financiaranse con cargo á aplicación orzamentaria 09.40.324A.481.6 da Secretaría Xeral de Emprego, cun crédito por importe de 780.200 euros, co código de proxecto 2015/513.
Na páxina 22312, onde di: «Estas subvencións financiaranse con cargo á aplicación orzamentaria 11.02.324A.481.7 da Secretaría Xeral de Emprego, cun crédito por importe de 283.600 euros, co código de proxecto 2015/514»; debe dicir: «Estas subvencións financiaranse con cargo á aplicación orzamentaria 09.40.324A.481.7 da Secretaría Xeral de Emprego, cun crédito por importe de 283.600 euros, co código de proxecto 2015/514».
DECRETO 121/2016, do 25 de agosto, polo que se declara en concreto a utilidade pública e se dispón a urxente ocupación dos bens e dereitos afectados polo proxecto de construción de mellora da estrada PO-353, treito: Pancenteo-Marzán, pp.qq. 3+150 ao 5+360, de clave PO/14/076.02, no concello do Rosal.
Consellería de Infraestruturas e Vivenda — III. Outras disposicións — 09/09/2016

Antecedentes:
O 29 de xuño de 2016 publícase no
Diario Oficial de Galicia
(núm. 122) o Anuncio do 16 de xuño de 2016 polo que se somete ao trámite de información pública o proxecto de construción de mellora da estrada PO-353, treito: Pancenteo-Marzán, pp.qq. 3+150 ao 5+360, de clave PO/14/076.02, así como a relación individual de bens, dereitos e propietarios afectados polo proxecto referenciado.
Tras os certificados presentados, o 9 de agosto de 2016 apróbase o expediente de información pública e definitivamente o proxecto de construción de mellora da estrada PO-353, treito: Pancenteo-Marzán, pp.qq. 3+150 ao 5+360, de clave PO/14/076.02.
O mencionado proxecto de construción ten por obxecto a mellora da seguridade viaria e da accesibilidade de vehículos e viandantes, da estrada PO-353, no p.q. 3+150 (Pancenteo) - p.q. 5+360 (Marzán), mediante a mellora da sección da estrada, renovación e ampliación das beirarrúas, incorporación dunha senda peonil, substitución da drenaxe lonxitudinal, ampliación das drenaxes transversais, reforzo de firme e renovación da sinalización, balizamento e defensas, o que xustifica a urxencia da ocupación.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Vivenda e logo da deliberación do Consello da Xunta de Galicia, na súa reunión do día vinte e cinco de agosto de dous mil dezaseis,
Artigo único. Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de mellora da estrada PO-353, treito: Pancenteo-Marzán, pp.qq. 3+150 ao 5+360, de clave PO/14/076.02.
Santiago de Compostela, vinte e cinco de agosto de dous mil dezaseis
RESOLUCIÓN do 23 de agosto de 2016 pola que se dispón a publicación da encomenda de xestión á sociedade Xestión do Solo de Galicia-Xestur, S.A. para a realización dos traballos de urbanización do polígono D do parque empresarial de Quiroga.
Instituto Galego da Vivenda e Solo — III. Outras disposicións — 12/09/2016

O Instituto Galego da Vivenda e Solo (IGVS) encomendou o 11 de agosto de 2016 á sociedade Xestión do Solo de Galicia-Xestur, S.A. a realización dos traballos de urbanización do polígono D do parque empresarial de Quiroga, de acordo co disposto nos artigos 7, 8 e 13 da Lei 14/2013, do 26 de decembro, de racionalización do sector público autonómico.
A encomenda terá a natureza de encomenda de xestión intersubxectiva, en canto que a sociedade Xestión do Solo de Galicia-Xestur, S.A. ten a consideración de medio propio e instrumental e de servizo técnico da Administración xeral da Comunidade Autónoma de Galicia, nos termos establecidos no artigo 9.2 da Lei 14/2013, do 26 de decembro, terá un prazo de vixencia ata o 30 de decembro de 2016 e poderá proceder á súa prórroga antes da súa finalización por causas xustificadas. Así mesmo, cando razóns de oportunidade debidamente acreditadas no expediente así o aconsellen, poderá procederse á finalización anticipada da encomenda.
Para o xeral coñecemento, e en cumprimento do disposto no punto 3 do artigo 9 da Lei 16/2010, do 17 de decembro, de organización e funcionamiento da Administración xeral e do sector público autonómico de Galicia, disponse a súa publicación.
Santiago de Compostela, 23 de agosto de 2016
CORRECCIÓN de erros. Orde do 6 de setembro de 2016 pola que se determinan os servizos mínimos durante a folga convocada pola Confederación Intersindical Galega (CIG) nun centro de traballo da empresa Tecnocom, que se levará a efecto os días 9, 10 e 11 de setembro das 22.30 ás 23.00 horas.
Consellería de Sanidade — III. Outras disposicións — 12/09/2016

Advertidos erros na Orde do 6 de setembro de 2016 pola que se determinan os servizos mínimos durante a folga convocada pola Confederación Intersindical Galega (CIG) nun centro de traballo da empresa Tecnocom, que se levará a efecto os días 9, 10 e 11 de setembro das 22.30 ás 23.00 horas, publicada no Diario Oficial de Galicia número 172, do 9 de setembro de 2016, cómpre facer as seguintes correccións:
No sumario, onde di: «que se levará a efecto os días 9, 10 e 11 de setembro das 22.30 ás 23.00 horas», debe dicir: «que se levará a efecto os días 9, 10 e 11 de setembro».
No parágrafo 5 da páxina 1, onde di: «A folga efectuarase os días 9, 10 e 11 de setembro das 22.30 ás 23.00 horas», debe dicir: «A folga levarase a efecto os días 9, 10 e 11 de setembro (entre as 22.30 horas do 9 de setembro e as 23.00 horas do 11 de setembro)».
RESOLUCIÓN do 23 de agosto de 2016 pola que se dispón a publicación da encomenda de xestión á sociedade Xestión do Solo de Galicia-Xestur, S.A. para a realización das obras de subministración eléctrica e electrificación interna do parque empresarial de Taboada.
Instituto Galego da Vivenda e Solo — III. Outras disposicións — 12/09/2016

O Instituto Galego da Vivenda e Solo (IGVS) encomendou o 11 de agosto de 2016 á sociedade Xestión do Solo de Galicia-Xestur, S.A. a realización das obras de subministración eléctrica e electrificación interna do parque empresarial de Taboada, de acordo co disposto nos artigos 7, 8 e 13 da Lei 14/2013, do 26 de decembro, de racionalización do sector público autonómico.
A encomenda terá a natureza de encomenda de xestión intersubxectiva, en canto que a sociedade Xestión do Solo de Galicia-Xestur, S.A. ten a consideración de medio propio e instrumental e de servizo técnico da Administración xeral da Comunidade Autónoma de Galicia, nos termos establecidos no artigo 9.2 da Lei 14/2013, do 26 de decembro, terá un prazo de vixencia ata o 30 de decembro de 2016, e poderá proceder á súa prórroga antes da súa finalización por causas xustificadas. Así mesmo, cando razóns de oportunidade debidamente acreditadas no expediente así o aconsellen, poderá procederse á finalización anticipada da encomenda.
Para o xeral coñecemento, e en cumprimento do disposto no punto 3 do artigo 9 da Lei 16/2010, do 17 de decembro, de organización e funcionamiento da Administración xeral e do sector público autonómico de Galicia, disponse a súa publicación.
Santiago de Compostela, 23 de agosto de 2016
RESOLUCIÓN do 22 de agosto de 2016 pola que se procede á publicación das subvencións concedidas en virtude da Orde do 22 de decembro de 2015 pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario.
Consellería de Sanidade — III. Outras disposicións — 12/09/2016

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 16.1 da Orde do 22 de decembro de 2015 (DOG núm. 247, do 29 de decembro), pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario, procédese á publicación das subvencións concedidas en virtude da dita orde.
Crédito orzamentario inicial: 232.000 €. O custo total das subvencións concedidas para a liña A e para a liña B irá con cargo á aplicación 5001.413A.481.21, co código de proxecto 201400027, dos orzamentos xerais da Comunidade Autónoma de Galicia para o ano 2016.
No que se refire aos beneficiarios, importes concedidos e finalidade da subvención: véxase o anexo.
Santiago de Compostela, 22 de agosto de 2016
RESOLUCIÓN do 29 de agosto de 2016, da Dirección Xeral de Orientación e Promoción Laboral, pola que se procede á publicación das subvencións concedidas en virtude da Orde do 21 de xaneiro de 2015 pola que se establecen as bases reguladoras e se procede á convocatoria pública, no ámbito da Comunidade Autónoma de Galicia, das subvencións para o financiamento das bolsas ás persoas novas que realizan prácticas non laborais en empresas, con cargo ao Programa operativo de emprego xuvenil.
Consellería de Economía, Emprego e Industria — III. Outras disposicións — 12/09/2016

De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán, no
Diario Oficial de Galicia
, as subvencións concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou as finalidades da subvención.
Finalidade da axuda: incentivar a realización, na Comunidade Autónoma de Galicia, de prácticas non laborais por parte de persoas novas de acordo co establecido no Real decreto 1543/2011, do 31 de outubro, polo que se regulan as prácticas non laborais en empresas.
Norma reguladora: Orde do 21 de xaneiro de 2015 (
Diario Oficial de Galicia
nº 17, do 27 de xaneiro).
Aplicacións e créditos orzamentarios: 11.03.323A.471.0 (540.541 euros para o ano 2015 e 540.541 euros para o ano 2016).
Santiago de Compostela, 29 de agosto de 2016
ORDE do 1 de setembro de 2016 pola que se amplía o crédito da Orde do 28 de decembro de 2015 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2016 (IN519B).
Consellería de Economía, Emprego e Industria — III. Outras disposicións — 12/09/2016

A través da Orde do 28 de decembro de 2015 (DOG núm. 248, do 30 de decembro) convocáronse para o ano 2016 as axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, en réxime de concorrencia competitiva.
O artigo 2 da parte dispositiva da Orde do 28 de decembro de 2015, relativo ao crédito orzamentario destinado ás axudas, establece que se destinará unha contía de 3.801.870 euros con cargo á aplicación orzamentaria 09.20.732-A 760.0, e prevé a posibilidade de incrementar as ditas cantidades en función das solicitudes presentadas e de acordo coa dispoñibilidade de crédito. Este feito non suporá a apertura dun novo prazo de presentación de solicitudes.
Para a tramitación dos expedientes de axuda desta convocatoria, o crédito orzamentario inicial deberase incrementar para atender as necesidades de fondos para a súa tramitación, polo que procede a oportuna modificación orzamentaria incorporando crédito na aplicación 09.20.732-A 760.0, actuacións para infraestruturas en polígonos industriais, por un importe total de 167.545,65 €.
En consecuencia, en uso das atribucións que me foron conferidas,
Artigo único. Ampliación do crédito orzamentario
Modificar o artigo 2 da parte dispositiva da Orde da Consellería de Economía, Emprego e Industria do 28 de decembro de 2015, no referente ao crédito orzamentario destinado, e incrementar este en 167.545,65 euros, pasa de ser de 3.801.870 euros á cantidade final de 3.969.415,65 euros.
Santiago de Compostela, 1 de setembro de 2016
RESOLUCIÓN do 1 de setembro de 2016 pola que se publica a modificación do plan de estudos de graduado ou graduada en Humanidades.
Universidade da Coruña — III. Outras disposicións — 14/09/2016

O plan de estudos da titulación de graduado ou graduada en Humanidades pola Universidade da Coruña foi publicado pola Resolución do 9 de abril de 2010 no BOE do 26 de abril e pola Resolución do 14 de abril de 2010 no DOG do 18 de maio, logo de establecer o carácter oficial do título por Acordo do Consello de Ministros do 30 de outubro de 2009, que foi publicado mediante Resolución da Secretaría Xeral de Universidades do 13 de novembro de 2009 no BOE do 5 de xaneiro de 2010.
A Universidade da Coruña presentou unha solicitude de modificación do plan de estudos do grao en Humanidades que obtivo o informe favorable da Axencia para a Calidade do Sistema Universitario de Galicia (ACSUG).
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos que xa foron verificados.
Polo tanto, de acordo con todo o indicado,
Publicar o plan de estudos conducente á obtención do título de graduado ou graduada en Humanidades pola Universidade da Coruña, coas modificacións aprobadas, que se estrutura segundo consta no anexo e con efectos desde o curso académico 2015/16.
A Coruña, 1 de setembro de 2016
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento á cal se adscribe o título: artes e humanidades.
2. Distribución do plan de estudos en créditos ECTS, por tipo de materia.
O plan de estudos oferta en 4º curso 54 créditos optativos no módulo de optatividade, distribuídos en 12 disciplinas de 4,5 créditos cada unha, dos cales o alumnado ten que elixir 18 créditos, é dicir 4 disciplinas.
3. Contido do plan de estudos.
3.1. Distribución por materias dos créditos de formación básica.
3.2. Contido do plan de estudos por módulo.
3.3. Contido do plan de estudos por curso. Unidade temporal.
Primeiro curso.
Segundo curso.
Terceiro curso.
Cuarto curso.
Unidade temporal:
A unidade temporal de todas as materias é cuadrimestral e en cada curso existe un equilibrio de créditos entre o 1º e o 2º cuadrimestre, que deberá ser respectado no caso de producirse unha modificación da organización temporal das materias.
4. Condicións de terminación.
O alumnado deberá superar 240 créditos ECTS, distribuídos como se indica no punto 2, para obter o título de grao en Humanidades.
RESOLUCIÓN do 7 de setembro de 2016 pola que se amplía o prazo de presentación da documentación xustificativa establecido na Resolución do 19 de febreiro de 2016 pola que se establecen as bases reguladoras para a concesión, en réxime de concorrencia competitiva, de subvencións a concellos para o apoio aos investimentos para uso público en infraestrutura recreativa, información turística e infraestrutura turística a pequena escala, mediante o fomento da accesibilidade e sinalización dos recursos turísticos no medio rural, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se anuncia a convocatoria para o ano 2016 (TU501A).
Axencia Turismo de Galicia — III. Outras disposicións — 14/09/2016

O día 29 de febreiro de 2016 publicouse no
Diario Oficial de Galicia
a Resolución do 19 de febreiro de 2016 pola que se establecen as bases reguladoras para a concesión, en réxime de concorrencia competitiva, de subvencións a concellos para o apoio aos investimentos para uso público en infraestrutura recreativa, información turística e infraestrutura turística a pequena escala, mediante o fomento da accesibilidade e sinalización dos recursos turísticos no medio rural, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se anuncia a convocatoria para o ano 2016.
No artigo 19.1 das bases establécese que os concellos beneficiarios terán ata o 1 de outubro de 2016 para presentar a documentación xustificativa da subvención. Tendo en conta a data de resolución das ditas axudas, motivada polo longo proceso de avaliación e resolución, xunto á complexidade da execución dos proxectos, co fin de viabilizar os procesos de execución e xustificación por parte dos beneficiarios resultantes, sen que con iso se cause prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
RESOLVO:
Artigo único.
Ampliación do plazo de execución e xustificación
Amplíase ata o día 31 de outubro de 2016 (inclusive) o prazo para a execución e xustificación dos investimentos que foron obxecto de subvención ao abeiro da Resolución do 19 de febreiro de 2016 pola que se establecen as bases reguladoras para a concesión, en réxime de concorrencia competitiva, de subvencións a concellos para o apoio aos investimentos para uso público en infraestrutura recreativa, información turística e infraestrutura turística a pequena escala, mediante o fomento da accesibilidade e sinalización dos recursos turísticos no medio rural, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se anuncia a convocatoria para o ano 2016 (TU501A).
Disposición derradeira única.
Entrada en vigor
A presente resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 7 de setembro de 2016
RESOLUCIÓN do 1 de setembro de 2016 pola que se publica a modificación do plan de estudos de graduado ou graduada en Información e Documentación.
Universidade da Coruña — III. Outras disposicións — 14/09/2016

O plan de estudos da titulación de graduado ou graduada en Información e Documentación pola Universidade da Coruña foi publicado pola Resolución do 9 de abril de 2010 no BOE do 26 de abril e pola Resolución do 14 de abril de 2010 no DOG do 18 de maio, logo de establecer o carácter oficial do título por Acordo do Consello de Ministros do 30 de outubro de 2009, que foi publicado mediante Resolución da Secretaría Xeral de Universidades do 13 de novembro de 2009 no BOE do 5 de xaneiro de 2010.
A Universidade da Coruña presentou unha solicitude de modificación do plan de estudos do grao en Información e Documentación que obtivo o informe favorable da Axencia para a Calidade do Sistema Universitario de Galicia (ACSUG).
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos que xa foron verificados.
Polo tanto, de acordo con todo o indicado,
Publicar o plan de estudos conducente á obtención do título de graduado ou graduada en Información e Documentación pola Universidade da Coruña, coas modificacións aprobadas, que se estrutura segundo consta no anexo e con efectos desde o curso académico 2015/16.
A Coruña, 1 de setembro de 2016
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento á cal se adscribe o título: artes e humanidades.
2. Distribución do plan de estudos en créditos ECTS, por tipo de materia.
O plan de estudos oferta en 4º curso 72 créditos optativos no módulo de formación optativa, distribuídos en 12 disciplinas de 6 créditos cada unha, dos cales o alumnado ten que elixir 36, é dicir 6 disciplinas.
3. Contido do plan de estudos.
3.1. Distribución en materias dos créditos de formación básica.
3.2. Contido do plan de estudos por módulo.
3.3. Contido do plan de estudos por curso. Unidade temporal.
Primeiro curso.
Segundo curso.
Terceiro curso.
Cuarto curso.
Unidade temporal:
A unidade temporal de todas as disciplinas é cuadrimestral e en cada curso existe un equilibrio de créditos entre o 1º e o 2º cuadrimestre, que deberá ser respectado no caso de producirse unha modificación da organización temporal das disciplinas.
4. Condicións de terminación.
O alumnado deberá superar 240 créditos ECTS, distribuídos como se indica no punto 2, para obter o título de grao en Información e Comunicación.
RESOLUCIÓN do 5 de setembro de 2016 pola que se lle dá publicidade á encomenda de xestión para servizo, formalizada no mes de agosto de 2016.
Portos de Galicia — III. Outras disposicións — 15/09/2016

En cumprimento do disposto no artigo 8.5 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (Lofaxga), dáse publicidade á formalización da encomenda de xestión, tramitada pola entidade pública Portos de Galicia durante o mes de agosto de 2016, para a execución do seguinte servizo:
A) Redacción de proxecto, plan de vixilancia ambiental e informe ambiental da mellora do acceso marítimo ás ramplas do porto de Noia.
1. Entidade adxudicadora.
a) Organismo: Portos de Galicia.
b) Dependencia que impulsa o expediente: Área de Infraestruturas, Medio Ambiente e Seguridade.
c) Dependencia que tramita o expediente: División de Contratación.
2. Obxecto da encomenda.
Descrición do obxecto: redacción de proxecto, plan de vixilancia ambiental e informe ambiental da mellora do acceso marítimo ás ramplas do porto de Noia.
3. Valor estimado da encomenda.
6.192,23 euros, IVE excluído.
4. Formalización da encomenda.
a) Data de formalización da orde de execución: 25 de agosto de 2016.
b) Entidade (medio propio da Xunta): Tragsa.
c) Nacionalidade: española.
5. Prazo de execución.
Un (1) mes.
Santiago de Compostela, 5 de setembro de 2016
EXTRACTO da Orde do 1 de setembro de 2016 pola que se aproban as bases e se procede á convocatoria de axudas para a matrícula nun máster universitario oficial, destinadas a titulados/as universitarios/as en situación de desemprego, para o curso 2016/17.
Consellería de Cultura, Educación e Ordenación Universitaria — III. Outras disposicións — 15/09/2016

BDNS (identif.): 316831.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Persoas beneficiarias
Personas desempregadas con titulación universitaria matriculadas no curso 2016/17 nun máster universitario oficial ofertado polas universidades do Sistema universitario de Galicia
Segundo.
Obxecto
Convocar en réxime de concorrencia competitiva axudas destinadas a financiar os gastos derivados da matrícula nun máster universitario oficial ofertado polas universidades do Sistema universitario de Galicia.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das bolsas
O importe global previsto na orde é de 200.000 €.
A contía da bolsa cubrirá o importe correspondente a 60 créditos de primeira matrícula do máster universitario segundo os prezos públicos establecidos no anexo do Decreto 80/2016, do 23 de xuño, polo que se fixan os prezos correspondentes aos estudos conducentes á obtención de títulos universitarios de carácter oficial e validez en todo o territorio nacional no ensino universitario para o curso 2016/17 (DOG núm.131, do 12 de xullo).
Para os incluídos no punto 1.3 do anexo do decreto, a contía máxima asignada será de 1.788,6 € para os da epígrafe A) e de 1.215 € para os da epígrafe B).
Para os incluídos no punto 1.4 do anexo do decreto, a contía máxima asignada será de 1.881,6 € para os da epígrafe A) e de 1.296,6 € para os da epígrafe B).
Quinto.
Prazo de presentación de solicitudes
Será dun mes, contado desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 1 de setembro de 2016
ORDE do 6 de setembro de 2016 pola que se conceden axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2016.
Consellería de Cultura, Educación e Ordenación Universitaria — III. Outras disposicións — 15/09/2016

Por Orde do 13 de abril de 2016 (DOG do 29 de abril), a Consellería de Cultura, Educación e Ordenación Universitaria convocou axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2016.
Reunida a comisión prevista no punto noveno da citada orde, de acordo coa proposta formulada por ela e de conformidade co punto décimo primeiro da orde de referencia,
RESOLVO:
Primeiro. Concederlles as axudas, nas contías que se sinalan, ás confederacións, federacións de pais de alumnos e ás asociacións de pais de alumnos de centros de educación especial relacionadas no anexo a esta orde.
Segundo. Para facer efectivo o pagamento das axudas, os beneficiarios presentarán na Dirección Xeral de Centros e Recursos Humanos, Subdirección Xeral de Centros, Servizo de Xestión de Programas Educativos, antes do día 31 de outubro de 2016 a seguinte documentación:
a) A xustificación dos gastos realizados, mediante orixinais ou copias compulsadas de facturas, nóminas e outros documentos e a acreditación do seu pagamento. Non se admiten recibos como xustificación dos gastos.
b) Unha declaración actualizada do anexo II publicado na Orde do 13 de abril de 2016 (DOG do 29 de abril), pola que se convocan as axudas para o ano 2016.
Terceiro. Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da publicación no
Diario Oficial de Galicia
, perante o conselleiro de Cultura, Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ao da publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 6 de setembro de 2016
RESOLUCIÓN do 5 de setembro de 2016 pola que se lle dá publicidade á encomenda de xestión para a execución de obra, formalizada no mes de agosto de 2016.
Portos de Galicia — III. Outras disposicións — 15/09/2016

En cumprimento do disposto no artigo 8.5 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (Lofaxga), dáse publicidade á formalización da encomenda de xestión, tramitada pola entidade pública Portos de Galicia durante o mes de agosto de 2016, para a execución da seguinte obra:
A) Acondicionamento, adecuación e mellora do edificio de servizos no porto de Arcade.
1. Entidade adxudicadora.
a) Organismo: Portos de Galicia.
b) Dependencia que impulsa o expediente: Área de Infraestruturas.
c) Dependencia que tramita o expediente: División de Contratación.
2. Obxecto da encomenda.
Descrición do obxecto: acondicionamento, adecuación e mellora do edificio de servizos no porto de Arcade.
3. Valor estimado da encomenda.
337.405,15 euros, IVE excluído.
4. Formalización da encomenda.
a) Data de formalización da orde de execución: 31 de agosto de 2016.
b) Entidade (medio propio da Xunta): Tragsa.
c) Nacionalidade: española.
5. Prazo de execución.
Seis (6) mes.
Santiago de Compostela, 5 de setembro de 2016
ORDE do 14 de setembro de 2016 pola que se modifica o artigo 31 da Orde do 21 de decembro de 2015 pola que se regulan os criterios de repartición e se establecen as bases reguladoras e a convocatoria de subvencións da liña en concorrencia non competitiva e da liña en concorrencia competitiva do Fondo de Compensación Ambiental para o ano 2016, de forma individual e mediante o sistema de xestión compartida, destinadas a entidades locais de Galicia (Diario Oficial de Galicia número 246, do 28 de decembro).
Vicepresidencia e Consellería de Presidencia, Administracións Públicas e Xustiza — III. Outras disposicións — 15/09/2016

Mediante a Orde do 21 de decembro de 2015 reguláronse os criterios de repartición e establecéronse as bases reguladoras e a convocatoria de subvencións da liña en concorrencia non competitiva e da liña en concorrencia competitiva do Fondo de Compensación Ambiental para o ano 2016, de forma individual e mediante o sistema de xestión compartida, destinadas a entidades locais de Galicia (DOG núm. 246, do 28 de decembro).
No artigo 31 da devandita orde establécese que as entidades beneficiarias terán de prazo para executar o proxecto subvencionado e presentar a conta xustificativa ata o 30 de setembro de 2016.
Unha vez instruídos os procedementos iniciados en virtude da orde, o prazo establecido nesta resulta de difícil cumprimento polas entidades beneficiarias. Cómpre facer viable o proceso de execución dos proxectos subvencionados e posibilitar o cumprimento do procedemento de xestión; xa que logo, considerando que non se causa prexuízo a terceiros, é procedente ampliar o devandito prazo de execución e xustificación das actuacións subvencionadas.
De acordo coa Lei 9/2007, do 13 de xuño, de subvencións de Galicia; co Decreto 11/2009, do 8 de xaneiro, polo que se aproba o regulamento da Lei de subvencións; co Decreto 72/2013, do 25 de abril, polo que se establece a estrutura orgánica da Vicepresidencia e da Consellería de Presidencia, Administracións Públicas e Xustiza, e co disposto na Orde do 21 de decembro de 2015 pola que se regulan os criterios de repartición e se establecen as bases reguladoras e a convocatoria de subvencións da liña en concorrencia non competitiva e da liña en concorrencia competitiva do Fondo de Compensación Ambiental para o ano 2016, de forma individual e mediante o sistema de xestión compartida, destinadas a entidades locais de Galicia.
Artigo 1
Modifícase o número 1 do artigo 31 da Orde do 21 de decembro de 2015, que queda redactado nos seguintes termos:
«1. As entidades beneficiarias terán de prazo para executar o proxecto subvencionado e presentar a conta xustificativa ata o 30 de outubro de 2016».
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 14 de setembro de 2016
ORDE do 14 de setembro de 2016 pola que se modifica o artigo 15 da Orde do 23 de decembro de 2015 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2016, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020 (Diario Oficial de Galicia número 247, do 29 de decembro).
Vicepresidencia e Consellería de Presidencia, Administracións Públicas e Xustiza — III. Outras disposicións — 15/09/2016

Mediante a Orde do 23 de decembro de 2015 establecéronse as bases reguladoras e convocáronse as subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2016, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020 (DOG núm. 47, do 29 de decembro).
No artigo 15 da devandita orde establécese que as entidades beneficiarias terán de prazo para executar o proxecto subvencionado e presentar a conta xustificativa ata o 30 de setembro de 2016.
Unha vez instruídos os procedementos iniciados en virtude da orde, o prazo establecido nesta resulta de difícil cumprimento polas entidades beneficiarias. Cómpre facer viable o proceso de execución dos proxectos subvencionados e posibilitar o cumprimento do procedemento de xestión; xa que logo, considerando que non se causa prexuízo a terceiros, é procedente ampliar o devandito prazo de execución e xustificación das actuacións subvencionadas.
De acordo coa Lei 9/2007, do 13 de xuño, de subvencións de Galicia; co Decreto 11/2009, do 8 de xaneiro, polo que se aproba o regulamento da Lei de subvencións; co Decreto 72/2013, do 25 de abril, polo que se establece a estrutura orgánica da Vicepresidencia e da Consellería de Presidencia, Administracións Públicas e Xustiza, e co disposto na Orde do 23 de decembro de 2015 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2016, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020.
Artigo 1
Modifícase o número 1 do artigo 15 da Orde do 23 de decembro de 2015, que queda redactado nos seguintes termos:
«1. As entidades beneficiarias terán de prazo para executar as actuacións subvencionadas e presentar a documentación xustificativa ata o 31 de outubro de 2016».
Disposición derradeira
Esta orde entrará en vigor o día da súa publicación no Diario Oficial de Galicia.
Santiago de Compostela, 14 de setembro de 2016
RESOLUCIÓN do 29 de agosto de 2016, da Dirección Xeral de Orientación e Promoción Laboral, pola que se procede á publicación das subvencións concedidas en virtude da Orde do 24 de outubro de 2014 pola que se aproba a convocatoria de subvencións para o financiamento de plans de formación dirixidos prioritariamente a persoas traballadoras ocupadas, en aplicación da Orde TAS/718/2008, do 7 de marzo, pola que se desenvolve o Real decreto 395/2007, do 23 de marzo, polo que se regula o subsistema de formación profesional para o emprego en materia de formación de oferta e se establecen as bases reguladoras para a concesión de subvencións públicas destinadas ao seu financiamento.
Consellería de Economía, Emprego e Industria — III. Outras disposicións — 15/09/2016

De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario ao que se imputen, o beneficiario, a contía concedida e a finalidade ou as finalidades da subvención.
Finalidade: financiar os plans de formación dirixidos prioritariamente a persoas traballadoras ocupadas, que ofrezan unha formación axustada ás necesidades do mercado de traballo que atenda aos requirimentos de produtividade e competitividade das empresas e as aspiracións de promoción profesional e desenvolvemento persoal dos traballadores.
Normas reguladoras:
– Orde do 24 de outubro de 2014 pola que se aproba a convocatoria de subvencións para o financiamento de plans de formación dirixidos prioritariamente a persoas traballadoras ocupadas, en aplicación da Orde TAS/718/2008, do 7 de marzo, pola que se desenvolve o Real decreto 395/2007, do 23 de marzo, polo que se regula o subsistema de formación profesional para o emprego en materia de formación de oferta e se establecen as bases reguladoras para a concesión de subvencións públicas destinadas ao seu financiamento (
Diario Oficial de Galicia
núm. 205, do 27 de outubro de 2014).
– Orde TAS/718/2008, do 7 de marzo, pola que se desenvolve o Real decreto 395/2007, do 23 de marzo, polo que se regula o subsistema de formación profesional para o emprego en materia de formación de oferta e se establecen as bases reguladoras para a concesión de subvencións públicas destinadas ao seu financiamento (BOE núm. 67, do 18 de marzo de 2008).
Aplicacións e créditos orzamentarios: 11.03.323b.471.0 (1.000.000 €)
11.03.323b.481.0 (5.500.000 €)
Santiago de Compostela, 29 de agosto de 2016
CORRECCIÓN de erros. Lei 5/2016, do 4 de maio, do patrimonio cultural de Galicia.
Presidencia da Xunta de Galicia — I. Disposicións xerais — 22/09/2016

Advertidos erros na publicación da Lei 5/2016, do 4 de maio, do patrimonio cultural de Galicia, publicada no Diario Oficial de Galicia número 92, do 16 de maio de 2016, cómpre facer as oportunas correccións no sentido que se indica a continuación:
Na páxina 18596, no artigo 20, número 2, onde di: «...producirase a declaración de interese cultural.», debe dicir: «...producirase a caducidade do procedemento.».